คือ ผมมีเพศสัมพันธุ์กับแฟนช่วงปีใหม่แล้วตอนนี้ปลายปี ซึ่งเค้ามีอากาสปวดหัว อาเจียน มึนหัว แล้วช่วง2วันก่อนเค้าน่ามืด แต่ว่าเมนส์เค้ามาน่ะครับมาปกติ ไม่มีอาการแบบคนแพ้ท้อง ผ่านมา4สัปดาห์ เค้าอาจจะไม่ท้องแต่ผมไม่รู้เค้าเป็นอะไร มีอาการ อาเจียน ปวดหัว มึนหัว 2วันก่อนหน้ามืด
สวัสดีค่ะ หากหลังจากที่มีเพศสัมพันธ์ ได้มีประจำเดือนมาเป็นปกติ คือมาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา หรือมาเพียง 1 วันแล้วหายไป ก็อาจไม่ใช่ประจำเดือนได้ ในกรณีนี้ ก็ควรตรวจหาการตั้งครรภ์ดูด้วยค่ะ หากตรวจไม่พบ อาการปวดหัว เวียนหัว อาเจียน หน้ามืด ก็จะไม่ได้เกิดจากการตั้งครรภ์ แต่อาจเกิดจากสาเหตุ เช่น อาหารเป็นพิษ ได้รับสารพิษบางอย่าง การมีความเครียด นอนไม่หลับ การอดอาหาร ผลข้างเคียงจากการทานยาบางชนิด เป็นต้น แนะนำควรดูแลตามอาการ ได้แก่ การจิบน้ำเปล่าบ่อยๆ ทานอาหารให้ครบทุกมื้อ นอนหลับพักผ่อนให้เพียงพอ ไม่เครียด งดทานยาหรืออาหารเสริมต่างๆ และอาจทานยาแก้ปวด เช่น พาราเซตามอล ยาแก้เวียนหัวและอาเจียน เช่น dimenhydrinate (ไดเมนไฮดริเนต) เป็นต้น หากอาการไม่ดีขึ้น ก็ควรไปพบแพทย์เพื่อตรวจค่ะ